ปุรันทาร สิงห์ - วิกิพีเดีย

# ปุรันทาร สิงห์

### จากวิกิพีเดีย สารานุกรมเสรี

พระชะนาถได้ผลิตเหรียญกษาปณ์สลักพระนามของพระองค์แต่เกิดระลึกกันว่าพระชะนาถไม่มีสิทธิครองราชบัลลังก์ ฉะนั้นปุรันทาร สิงห์ ซึ่งเป็นโอรส จึงได้รับแต่งตั้งให้เป็นกษัตริย์แทน จันทรกานต์ สิงห์(สุทินฟ้า)ถูกจับ และถูกตัดพระกรรณข้างขวา เพื่อเป็นเครื่องหมายว่าพระองค์ไม่มีสิทธิในราชบัลลังก์ต่อไป

## [แก้] จันทรกานต์ได้เป็นกษัตริย์

มิตรสหายของบาร์ พูคานที่ถูกฆ่าตาย ได้หลบหนีมายังพม่า และได้กราบทูลกษัตริย์พม่านั้นให้ทรงทราบเหตุการณ์ในอัสสัม กองทหารกองหนึ่งภายใต้การนำของนายพล อะลา มิงกิ (Ala Mingi) หรือ เกียว มิงยี่ (ตามที่นายโรบินสันเรียก) ถูกส่งออกจากเมืองหลวง และได้มาถึงอัสสัมในกุมภาพันธ์ พ.ศ. ๒๓๖๒ ฝ่ายอาหมทำการต่อต้านที่ นาสิระ (Nazira)อย่างแข็งขัน แต่เมื่อการสู้รบเข้าที่คับขัน แม่ทัพอาหมก็เกิดเสียขวัญ กองทหาร อาหมถูกโจมตี จนต้องถอยร่อนไปยังจอรหาตอย่างรีบเร่ง ปุรันทาร สิงห์เสด็จหนีไปโกหาติโดยทันที ต่อมาจันทรกานต์ซึ่งได้เข้าสมสทบกับกองทหารพม่าที่ชาคปุระ (Jagpur) ก็ได้รับตำแหน่งกษัตริย์อีกครั้งหนึ่ง

## [แก้] รวบรวมทัพ

เป็นเวลาเกินกว่าหนึ่งปีที่ปุรันทาร สิงห์ ได้รวบรวมผู้คนขึ้นที่ทุอารส์ (Duars)ซึ่งอยู่ในเขตภูฏาน โดยได้รับการช่วยเหลือจาก นายโรเบิร์ต บรูซ (Mr.Robert Bruce)ซึ่งอาศัยที่โยคิโฆปะเป็นเวลานานแล้ว เขาได้รับอนุมัติจากทหารของบริษัท ให้ทำหน้าที่จัดซื้ออาวุธปืนและกระสุนจากกัลกัตตา ก่อนสิ้นเดือนพฤษภาคม พ.ศ. ๒๓๖๔ นายบรูซได้นำกำลังทัพที่จัดตั้งใหม่นี้ ไปที่ทุอารส์ตะวันออก แต่ถูกทหารของจันทรกานต์ ตีแตกไป นายบรูซตกเป็นเชลย แต่ได้รับการปล่อยตัวเมื่อรับว่าจะช่วยราชกาลของฝ่ายชนะในกันยายน จันทรกานต์ สิงห์พ่ายแก่พม่าจำต้องถอยกลับแดน และชุมนุมลี้พลที่ โกอาลพารา นายบรูซส่งปืนคาบศิลา ๓๐๐ กระบอก และกระสุน ๙ มอนด์ (Maunds)และจันทรกานต์ก็ชนะฝ่ายพม่า และได้ครองโกหาติได้ใน พ.ศ. ๒๓๖๕

## [แก้] รังควานพม่า

ในขณะเดียวกันทหารพม่าบนฝั่งเหนือแม่น้ำพรหมบุตรถูกกองทหารของปุรันทาร สิงห์ รังควานติดๆกันหลายครั้ง ปุรันทาร สิงห์ได้ชุมนุมพลในเขตภูฏานหลังที่พ่ายแพ้เมื่อไม่นานมานี้ แม่ทัพพม่าส่งจดหมายส่งยืดยาวไปยังผู้สำเร็จราชการอังกฤษ ประท้วงการที่อังกฤษอำนวยการช่วยเหลือแก่กษัตริย์อาหม พร้อมขอร้องให้อังกฤษถอนตัวออกจากเรื่องนี้ แต่ก็ไม่ได้ผล นอกจากจะลงโทษคุมขังบุรฮา โกฮาอิน ฐายทำให้เรื่องเกิดความล้าช้า

## [แก้] ขึ้นเป็นกษัตริย์ และถูกถอดจากตำแหน่ง

ต่อมาเมื่อพม่ารบแพ้อังกฤษในปี พ.ศ. ๒๓๖๙ มีการลงนามในสนธิสัญญายันดะโบ ว่าพม่าจะยอมสละสิทธิในแคว้นอัสสัม กจร และเชนเตีย อังกฤษจึงมาปกครองอาณาจักรอาหมแทน โดยปล่อยให้อาณาจักรอาหมว่างกษัตริย์ เป็นเวลา ๗ ปี หลังจากนั้นก็แต่งตั้ง ปุรันทาร สิงห์ ขึ้นเป็นกษัตริย์ แต่ไม่นานก็ถูกออกตำแหน่ง โดยมีผู้แทนอังกฤษขึ้นปกครองแทน

รัชสมัยก่อนหน้า: สุทินฟ้า (จันทรกานต์ สิงห์)(ครั้งที่1) | ประมุขแห่งอาหม ราชวงศ์อาหม พ.ศ. 2361 - พ.ศ. 2362 | รัชสมัยถัดไป: สุทินฟ้า (จันทรกานต์ สิงห์) (ครั้งที่2)

รัชสมัยก่อนหน้า: โชเคศวร | ประมุขแห่งอาหมภายใต้การปกครองแห่งสหราชอาณาจักร ราชวงศ์อาหม พ.ศ. 2377 - พ.ศ. 2382 | รัชสมัยถัดไป: สิ้นสุดระบอบกษัตริย์อาหม

ดึงข้อมูลจาก "http://th.wikipedia.org../../../%E0%B8%9B/%E0%B8%B8/%E0%B8%A3/%E0%B8%9B%E0%B8%B8%E0%B8%A3%E0%B8%B1%E0%B8%99%E0%B8%97%E0%B8%B2%E0%B8%A3_%E0%B8%AA%E0%B8%B4%E0%B8%87%E0%B8%AB%E0%B9%8C.html".

หมวดหมู่: ราชวงศ์อาหม | อาณาจักรอาหม

##### Views

- บทความ
- อภิปราย
- รุ่นปัจจุบัน

##### ค้นหา